બેંગાલુરુ– વરિષ્ઠ પત્રકાર ગૌરી લંકેશની હત્યા મામલે કર્ણાટક પોલીસની સ્પેશિયલ ટીમ તપાસ કરી રહી છે. સીસીટીવી ફૂટેજ અને મળેલી માહિતીના આધારે પોલીસે ત્રણ હત્યારાઓના સ્કેચ જારી કર્યા છે. સ્પેશિયલ ઈન્વેસ્ટીગેશન ટીમે જણાવ્યું કે, હત્યારાને પકડવા માટે પોલીસને લોકોના સહયોગની જરુર છે. જેથી અમે તેના સ્કેચ રજૂ કરી રહ્યા છીએ. તપાસ ટીમે શકમંદોનો એક વીડિયો પણ જારી કર્યો છે. જે તેમને ઈન્વેસ્ટિગેશન દરમિયાન મળ્યો હતો.